CELEX: 32004R0920
Language: lv
Date: 2004-04-29 00:00:00
Title: Komisijas Regula (EK) Nr. 920/2004 (2004. gada 29. aprīlis), ar ko groza Regulu (EK) Nr. 2550/2001, ar kuru nosaka sīki izstrādātus noteikumus, kas jāievēro, piemērojot Padomes Regulu (EK) Nr. 2529/2001 par aitu gaļas un kazu gaļas tirgus kopēju organizāciju attiecībā uz piemaksu sistēmām, un ar ko groza Regulu (EK) Nr. 2419/2001, sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai

Svarīgs juridisks paziņojums

|

32004R0920

Oficiālais Vēstnesis L 163 , 30/04/2004 Lpp. 0092 - 0093

		Komisijas Regula (EK) Nr. 920/2004(2004. gada 29. aprīlis),ar ko groza Regulu (EK) Nr. 2550/2001, ar kuru nosaka sīki izstrādātus noteikumus, kas jāievēro, piemērojot Padomes Regulu (EK) Nr. 2529/2001 par aitu gaļas un kazu gaļas tirgus kopēju organizāciju attiecībā uz piemaksu sistēmām, un ar ko groza Regulu (EK) Nr. 2419/2001, sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas SavienībaiEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 57. panta 2. punktu,tā kā:(1) Sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Slovēnijas un Slovākijas (turpmāk tekstā — "jaunās dalībvalstis") pievienošanos Komisijas Regulā (EK) Nr. 2550/2001 [1] jāizdara vairāki tehniski labojumi.(2) Regulas (EK) Nr. 2550/2001 2. panta 2. punktā noteikts, ka visām dalībvalstīm jānosaka termiņš pieteikumu iesniegšanai piemaksām par aitām un kazām. Ņemot vērā, ka jaunās dalībvalstis Eiropas Savienībai pievienojas 2004. gada 1. maijā, tām pieteikumu iesniegšanai 2004. gadā jāļauj noteikt īpaši termiņi, attiecīgi pielāgojot paziņošanas noteikumus.(3) Ņemot vērā Kipras, Slovēnijas un Slovākijas aitu ganāmpulkus, jāgroza Regulas (EK) Nr. 2550/2001 I pielikums,IR PIEŅĒMUSI ŠO REGULU.1. pantsAr šo Regulu (EK) Nr. 2550/2001 groza šādi:a) 2. panta 2.punktā pievieno šādu daļu:"Malta un Slovēnija 2004. gadam var noteikt periodu, kas sākas ne agrāk par 2003. gada Pievienošanās līguma spēkā stāšanās dienu un beidzas ne vēlāk kā pēc 31 dienas."b) 18. pantam pievieno šādu otro daļu:"Maltai un Slovēnijai panta pirmajā daļā minētā informācija jāsniedz līdz 2004. gada 30. augustam."c) I pielikumu aizstāj ar tekstu šīs regulas pielikumā.2. pantsŠis lēmums stājas spēkā tad, ja stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums, un minētā līguma spēkā stāšanās dienā.Šī regula uzliek saistības kopumā un ir tieši piemērojama visās dalībvalstīs.Briselē, 2004. gada 29. aprīlīKomisijas vārdā —Komisijas loceklisFranz Fischler[1] OV L 341, 22.12.2001., 105. lpp. Regulā jaunākie grozījumi izdarīti ar Regulu (EK) Nr. 2307/2003 (OV L 342, 30.12.2003., 11. lpp.).--------------------------------------------------PIELIKUMS"I PIELIKUMSApgabali, kuros ir tiesības uz piemaksu par kazām1. Vācija: visi kalnu rajoni Regulas (EK) Nr. 1257/1999 18. panta nozīmē.2. Grieķija: visa valsts.3. Spānija: Andalūzijas, Aragonas, Baleāru salu, Kastīlijas-Lamančas, Kastīlijas un Leonas, Katalonijas, Estremadūras, Galisijas (izņemot Koruņas un Lugo provinces), Madrides, Mursijas, Larjohas autonomie apgabali, Valensijas autonomā kopiena, Kanāriju salas, kā arī visi kalnu rajoni Regulas (EK) Nr. 1257/1999 18. panta nozīmē, kuri atrodas ārpus minētajiem reģioniem.4. Francija: Korsika, aizjūras departamenti, kā arī visi kalnu rajoni Padomes Regulas (EK) Nr. 1257/1999 18. panta nozīmē, kuri atrodas ārpus minētajiem reģioniem.5. Itālija: Lacija, Abruci, Molīze, Kampānija, Apūlija, Bazilikata, Kalabrija, Sicīlija un Sardīnija, kā arī visi kalnu rajoni Regulas (EK) Nr. 1257/1999 18. panta nozīmē, kuri atrodas ārpus minētajiem reģioniem.6. Kipra: visa valsts.7. Austrija: visi kalnu rajoni Regulas (EK) Nr. 1257/1999 18. panta nozīmē.8. Portugāle: visa valsts, izņemot Azoru salas.9. Slovēnija: visa valsts.10. Slovākija: visi kalnu rajoni Regulas (EK) Nr. 1257/1999 18. panta nozīmē."--------------------------------------------------